jkorsvik/nowiki_second_scrape_merged huggingface dataset:
Krister Isaksen

Krister Are Isaksen (født 15. april 1970) er en tidligere norsk fotballspiller.
Isaksen startet karrieren i Skrim, men flyttet til Kristiansand som 14-åring. Der gikk han gradene i Start inntil han ble tatt opp i A-stallen før 1988-sesongen.
Etter tre sesonger i Start ble han i 1991 hentet til Strømsgodset av tidligere landslagssjef Tor Røste Fossen. Han gikk mye skadet i starten og fikk lite spilletid den første sesongen, som endte med nedrykk og cupgull for Godset. Isaksen ble toppscorer i Strømsgodset i Tippeligaen i 1993, 1995 og 1996. Oppholdet i Drammen inneholdt også cupfinale i 1993 og et nytt nedrykk i 1994. Isaksen oppnådde legendestatus i Drammen da han scoret det avgjørende målet mot Start i siste serierunde i 1996, en scoring som gjorde at SIF berget plassen i Eliteserien på målforskjell. Dette var det siste han gjorde i Strømsgodset før han returnerte til nettopp Start. Her ble han klubbens toppscorer to år på rad før han la opp i løpet av 1999-sesongen.


== Eksterne lenker ==
(en) Krister Isaksen – FIFA 
(en) Krister Isaksen – Transfermarkt 
(no) Krister Isaksen – Norges Fotballforbund 
Profil hos altomfotball.no
Bulkisen

Bulkisen er en platåbre som ligger i den østlige delen av fjellmassivet Sør-Rondane i Dronning Maud Land. Den ligger mellom Austhamaren og Bulken, øst for Byrdbreen.
Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 6332
Bulkisen Stadnamn i norske polarområde, Norsk polarinstitutt
Zyprian Svendsen Sødtland

Zyprian Svendsen Sødtland (født 12. desember 1808, død 11. mars 1890) var en norsk gårdbruker, skogspekulant og stortingsmann fra Trøgstad i Østfold.Hans far var gårdbruker, og han tok selv over farsgården og drev denne. Han var i flere år medlem av kommunestyret, ordfører 1848–53 og varaordfører 1856–59. Søtland kjøpte opp mye skog, som han solgte med store tap. Han måtte også selge farsgården. I 1867 flyttet han til Christiania, men klarte ikke å livnære seg på skikkelig vis.
Søtland var 4. representant fra Smaalenenes amt i 1857 og på det overordentlige stortinget 1858.  Han var medlem av desisjonskomiteen.
Han døde i Høland i 1890, etter å ha mottatt støtte fra fattigvesenet i Christiania i lengre tid.


== Referanser ==


== Eksterne lenker ==
(no) Zyprian Svendsen Sødtland hos Norsk senter for forskningsdata
Jonestown

Jonestown var det uformelle navnet på  Folkets Tempel Landbruksprosjekt, et lite religiøst samfunn som ble etablert i det Sør-Amerikanske landet Guyana i 1977. Samfunnet ble dannet av Folkets Tempel, en kult ledet av Jim Jones. Stedet og sekten fikk mye omtale i verdenspressen da dens medlemmer begikk kollektiv masseselvmord ved å drikke gift. De som nektet ble skutt. Masseselvmordet, som ble fremtvunget av dens leder, regnes som en massakre. Hendelsen fant sted den 18. november 1978.918 mennesker døde i bebyggelsen, i tillegg ble flere drept på en nærliggende flyplass og i Georgetown, Guyanas hovedstad. Navnet på bebyggelsen har blitt synonymt med hendelsene på disse stedene.


== Massakren ==
909 medlemmer av Folkets Tempel døde i Jonestown, alle bortsett fra to etter å ha blitt forgiftet av cyanid, i det som ble kalt "revolusjonært selvmord" av Jones og noen medlemmer. Forgiftningen i Jonestown kom som en følge av fem mord gjennomført av medlemmer fra Folkets Tempel på en flyplass nær Port Kaituma. Ofrene inkluderte den amerikanske Kongressmannen Leo Ryan, det andre medlemmet av Kongressen som har blitt drept i tjeneste i amerikansk historie. Fire andre medlemmer av Folkets Tempel døde i Georgetown på ordre fra Jones.
Dersom hendelsene i Jonestown blir sett på som massemord er det den største slike hendelsen i moderne tid og resulterte i det største tapet av sivile amerikanere i en ikke-naturlig katastrofe fram til hendelsene 11. september 2001.


== Referanser ==
Oberstbreen

Oberstbreen er en isbre som ligger i Balchenfjella i den østlige delen av i fjellmassivet Sør-Rondane i Dronning Maud Land.
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Breen er oppkalt etter  flypioneren Bernt Balchen (1899–1973) som i 1929 gjennomførte den første flygningen til Sørpolen med Richard E. Byrd.


== Se også ==
Balchen Glacier i Marie Byrd Land


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr.  10511
Dekkskift

Dekkskift er når man skifter dekk på et kjøretøy, normalt når dekkene er utslitte eller ved skifte mellom sommer- og vinterdekk på biler i land der det er behov for å benytte vinterdekk. Normalt har man to sett hjul til personbiler, ett med vinterdekk og ett med sommerdekk. Noen skifter hjulene selv, mens andre får verksteder eller andre til å skifte hjulene for dem. 


== Dekkhotell ==
På et dekkhotell oppbevares dekkene den sesongen de ikke er i bruk på kjøretøyet, altså sommerdekkene om vinteren og vinterdekkene om sommeren. Firmaer som har dekkhotell skifter hjulene og vasker dem og kontrollerer at de er i forskriftsmessig stand.


== Norge ==
Det er bilførerens ansvar å sikre at kjøretøyet har tilstrekkelig veggrep. Noen byer i Norge har gebyr for kjøring med piggdekk.


=== Sommerdekk ===
Sommerdekk skal ha minimum 1,6 millimeter mønsterdybde over 3/4 av slitebanens bredde og rundt hele omkretsen i Norge. Norges Automobil-Forbund anbefaler 3 mm. 


=== Vinterdekk ===
Vinterdekk skal ha minimum 3 millimeter mønsterdybde på slitebanens mest slitte sted i Norge. Norges Automobilforbund anbefaler 5 mm. På kjøretøy til og med 3 500 kg hvor man velger piggdekk, skal man ha piggdekk på alle hjul.
De som bruker piggfrie dekk kan selv bestemme når de vil ha dekkene på bilen i Norge, mens de som bruker piggdekk skal ikke ha disse på mellom første mandag etter andre påskedag og 1. november (1. mai – 16. oktober i Nordland, Troms og Finnmark), med mindre kjøreforholdene krever det.
Trygg trafikk anbefaler følgende:

Mest kjøring på isete veier =  Piggdekk
Kjøring i all slags vær på vinteren = Piggdekk
Mye kjøring på is og hardpakket snø = Piggdekk
Mest kjøring på snø = Piggfrie vinterdekk
Være forberedt på vekslende værtyper tidlig = Piggfrie vinterdekk
Kun kjøring under gode vinterforhold = Piggfrie vinterdekk
Stor erfaring med vinterkjøring = Piggfrie vinterdekk


== Andre land ==
Danmark: Tillatt med piggdekk fra 1. november  til 15. april, enten alle eller ingen dekk må ha pigger
Tyskland: Piggdekk er totalforbudt. Påbudt med vinterdekk dersom forholdene gjør det nødvendig.
Finland: Tillatt med piggdekk fra 1. november til 31. mars, eller første søndag etter påske, enten alle eller ingen dekk må ha pigger
Litauen: Tillatt med piggdekk fra 1. november til 10. april
Sverige Tillatt med piggdekk fra 1. oktober til 30. april, enten alle eller ingen dekk må ha pigger
Sveits Forbudt mot piggdekk på motorveger
Østerrike Tillatt med piggdekk fra 1. november til 1. mai, forbudt på motorveger


== Referanser ==


== Eksterne lenker ==
Kjøretøyforskriften kapittel 13. Hjul, dekk hos Lovdata
Piggdekk og sommerdekk Arkivert 17. oktober 2011 hos Wayback Machine. hos Vegvesenet
Viktig informasjon om dekk hos Vegvesenet
På tide med dekkskift? hos Trygg Trafikk
Dekkskift for dummies hos Dinside
Slik overlever vinterdekkene sommeren hos Dinside
Er dekkene dine riktig montert? hos Dinside
Kvervelbreen

Kvervelbreen er en isbre som ligger sentralt i fjellmassivet Sør-Rondane i Dronning Maud Land. Den er om lag åtte kilometer lang og strømmer nordover mellom Rogerstoppane, Tvihøgda og Trerindane.
Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 7948
Jiang Chaozong

Jiang Chaozong (kinesisk: 江朝宗, pinyin: Jiāng Cháozōng, født 1861 i Lu'an i provinsen Anhui i Kina, død 1943) var en kinesisk general, krigsherre og politiker. Han var Republikken Kinas fungerende statsminister i 1917. Under den andre sino-japanske krig endte han opp med å kollaborere med japanerne.


== Referanser ==
Edvard Eilert Christie

Edvard Eilert Christie (født 1773, død 1831) var en norsk forretningsmann og politiker.
Edvard var sønn av poståpner og handelsmannen Johann Koren Christie (1745–1823) fra Christianssund. Han var nevø av Werner Hosewinckel Christie og bror av den bemerkede politikeren Wilhelm Frimann Koren Christie. Han var far til forfatteren Johan Koren Christie samt onkel til fysikeren Hartvig Caspar Christie, politikeren Hans Langsted Christie og arkitekten Christian Christie, samt grandonkel til agronomen Werner Hosewinckel Christie.Han var handelsmann på Ingøy i Finnmark.Edvard Eilert Christie er best kjent som stortingsrepresentant. Han ble valgt inn i 1824 fra valgkretsen Christianssund og Molde. Han var en handelsmann der, samt tolltjenestemann. Han døde i 1831.


== Se også ==
Den norske slekten Christie


== Referanser ==


== Eksterne lenker ==
(no) Edvard Eilert Christie hos Norsk senter for forskningsdata
Slaget ved Caishi

Slaget ved Cǎishí (hanzi: 采石之战; hanyu pinyin: Cǎishí Zhī Zhàn) ble utkjempet i 1161, da det jursjenske Jīn-dynastiet forsøkte å krysse Yangzijiang for å invadere det kinesiske Sørlige Sòng-dynastiet. Tidligere samme år hadde de også utkjempet slaget ved Tangdao i Østkinahavet, hvor jursjenene ble beseiret. 
Sòng-marinen besto hovedsakelig av padlehjulbåter, som var raskere og mer manøvrerbare enn Jīn-skipene, som gjorde at Sòng fikk en stor fordel. Sòng-flåten gjemte seg bak øya Jinshan, og gikk til angrep på signal fra en speider som holdt utkikk fra toppen av øya. Sòng-flåten bombarderte så fienden med bomber fylt med kalk kastet fra blider. Jīn-styrkene ble beseiret og den ydmykte keiser Wanyan Liang (posthumt Hailingwang) ble myrdet av sine egne soldater. I 1164 undertegnet Sòng og Jīn en fredsavtale som stoppet fiendtlighetene mellom de to i fire tiår. 


== Litteratur ==
Chan, Hok-Lam (1992). «The Organization and Utilization of Labor Service Under The Jurchen Chin Dynasty». Harvard Journal of Asiatic Studies. 52 (2): 613–664. doi:10.2307/2719174. 
Ebrey, Patricia Buckley (2010) [1996]. The Cambridge Illustrated History of China (2nd utg.). Cambridge University Press. ISBN 978-0-521-12433-1. 
Franke, Herbert (1994).  Denis C. Twitchett, red. The Cambridge History of China: Volume 6, Alien Regimes and Border States, 710–1368. Cambridge University Press. ISBN 978-0-521-24331-5. 
Holcombe, Charles (2011). A History of East Asia: From the Origins of Civilization to the Twenty-First Century. Cambridge University Press. ISBN 978-0-521-51595-5. 
Mote, Frederick W. (1999). Imperial China: 900–1800. Harvard University Press. ISBN 978-0-674-01212-7. 
Needham, Joseph (1971). Science and Civilisation in China: Civil Engineering and Nautics, Volume 4 Part 3. Cambridge University Press. ISBN 978-0-521-07060-7. 
Needham, Joseph (1987). Science and Civilisation in China: Military technology: The Gunpowder Epic, Volume 5, Part 7. Cambridge University Press. ISBN 978-0-521-30358-3. 
Tao, Jing-shen (2002). «A Tyrant on the Yangtze: The Battle of Ts'ai-shih in 1161».  I Marie Chan. Excursions in Chinese Culture: Festschrift in Honor of William R. Schultz. Chinese University Press. s. 149–158. ISBN 978-962-201-915-7. 
Tao, Jing-shen (2009). «The Move to the South and the Reign of Kao-tsung».  I Paul Jakov Smith. The Cambridge History of China: Volume 5, The Sung Dynasty and Its Precursors, 907–1279. Cambridge University Press. s. 556–643. ISBN 978-0-521-81248-1.  (hardcover)
Turnbull, Stephen (2002). Fighting Ships of the Far East: China and Southeast Asia 202 BC – AD 1419. Osprey Publishing. ISBN 978-1-78200-017-4.
This Mortal Coil (album)

This Mortal Coil er det sjette musikkalbumet fra det amerikanske progressiv metal-bandet Redemption.
Albumet ble utgitt i oktober 2011.


== Sporliste ==
«Path of the Whirlwind»
«Blink of an Eye»
«No Tickets to the Funeral»
«Dreams from the Pit»
«Noonday Devil»
«Let It Rain»
«Focus»
«Perfect»
«Begin Again»
«Stronger Than Death»
«Departure of the Pale Horse»


== Eksterne lenker ==
(en) This Mortal Coil på Discogs 
(en) This Mortal Coil på MusicBrainz
Snowfall on Judgment Day

Snowfall on Judgment Day er det fjerde studioalbumet fra det amerikanske progressiv metal-bandet Redemption. Albumet ble utgitt i 2009.


== Spoliste ==
«Peel» (6:31)
«Walls» (6:57)
«Leviathan Rising» (6:42)
«Black and White World» (8:03)
«Unformed» (6:30)
«Keep Breathing» (7:37)
«Another Day Dies» (5:15)
«What Will You Say» (5:20)
«Fistful of Sand» (6:35)
«Love Kills Us All/Life in One Day» (11:00)


== Eksterne lenker ==
(en) Snowfall on Judgment Day på Discogs 
(en) Snowfall on Judgment Day på MusicBrainz
Liam Fox

Liam Fox (født 22. september 1961 i East Kilbride i Skottland) er en britisk konservativ politiker som var minister for internasjonal handel i Theresa Mays regjering. Han er parlamentsmedlem for North Somerset og tidligere britisk forsvarsminister.


== Liv og virke ==


=== Bakgrunn ===
Fox studerte medisin ved University of Glasgow og arbeidet som allmennpraktiker og reservelege i hæren før han ble politiker i 1992.


=== Minister ===
Fox forsøkte å bli leder i det konservative partiet i 2010, men tapte. Samme år ble han utpekt til forsvarsminister, en stilling han trakk seg fra den 14. oktober 2011 som følge av upassende kontakt med en nær venn, Adam Werritty, som han hadde gitt tilgang til Forsvarsdepartementet og tatt med på offisielle turer utenlands.'Granskning: I oktober 2011 tiltrakk Fox' relasjon til den nære vennen Adam Werritty oppmerksomhet og ledet til Fox sin avgang. Fox ønsket innledningsvis at Ursula Brennan, en medarbeider ved Forsvarsdepartementet, skulle etterforske deres forbindelse.Den 9. oktober 2011, før hennes første rapport, kom Fox med en offentlig unnskyldning vedrørende sin relasjon til Werrity, hvor han benektet å ha gjort noe galt, men innrømmet feil ved bedømmelsen av å blande offentlige og private lojalitet.  Dette ledet til mer oppmerksomhet og Fox trakk seg før en publikasjon av hele rapporten.Den komplette listen av Fox sine møter i perioden da han satt i sin stilling, fra 20. mai 2010 til 8. oktober 2011, ble publisert av Forsvarsdepartementet den 10. oktober 2011 og avslørte at Werrity var til stede ved 40 av Fox sine 70 møter i den perioden (57%).
I perioden 2005/2006 brukte Fox offentlige midler, fra sin utgiftskonti som parlamentsmedlem, til å betale Adam Werritty.Den 14. oktober 2011 trakk Fox seg fra sin stilling som forsvarsminister som en direkte følge av forholdet til Werrity.


=== Økonomiske interesser ===
Fox er aksjonær i det medisinske selskapet Arrest Ltd. Hans beregnede formue beløper seg til £1m.


=== Privatliv ===
Den 10. juni 2005 bekjentgjorde han sin forlovelse med kjæresten over lengre tid Jesme Baird, 37, også hun en lege som arbeider ved Roy Castle Lung Cancer Foundation og som er utdannet ved University of Glasgow. De giftet seg ved  St Margaret's Church vis-à-vis Parlamentet den 17. desember 2005.Innbrudd: Fox var offer for et innbrudd i sin London-leilighet i april 2010. En bærbar pc, en mobiltelefon og Fox sin bil ble stjålet. Bilen ble senere funnet forlatt. Politiet arresterte seks personer samt en 17-åring fra Bermondsey, Sør-London, som senere ble dømt for innbruddet.


== Referanser ==


== Eksterne lenker ==
(en) Offisielt nettsted 
(en) Liam Fox – kategori av bilder, video eller lyd på Commons 
(en) Liam Fox på Twitter 
(en) Liam Fox på Facebook 
(en) Liam Fox hos Hansards parlamentsdebatter 
(en) Dr Liam Fox MP Official constituency website
(en) Profile Arkivert 19. oktober 2011 hos Wayback Machine. hos The Conservative Party
(en) Profile: Liam Fox, BBC News,_16_October 2002
(en) Profile: Liam Fox, BBC News,_10_November 2003
Patriarkatet Lisboa

Patriarkatet Lisboa er et av Portugals tre metropolitanbispedømmer og et av den romersk-katolske kirkens totalt seks gjenværende patriarkater. 


== Historie ==
Bispedømmet ble grunnlagt på 300-tallet som Olisipo bispedømme (latin Dioecesis Ulixbonensis), men ble gitt opp i 716, da byen ble erobret av maurerne. Bispedømmet ble gjenopprettet i 1147, og byen ble i 1255 Portugals hovedstad. Etter å ha vært suffraganbispedømme under Santiago de Compostela erkebispedømme, ble Lisboa i 1394 selv opphøyet til erkebispedømme.
Lisboas kirkeprovins omfattet fra 1551 alle «nyoppdage» landområder øst for 46,5° vestlig lengde. Lisboa var således ikke bare metropolitanbispedømme for Coimbra, Elvas, Guarda, Lamego, Leiria og Portalegre på det portugisiske fastlandet, men også for

Angra (Azorene),
Bahia (Brasil),
Funchal (Madeira og den afrikanske kysten fra Mauritania til Guinea,
Goa (Syd-, Sydøst-, Øst-Asia, Oseania, øyene i Indiahavet og den afrikanske kysten fra Somalia til Mosambik),
Santiago (Kapp Verde) og
Tomé (den afrikanske kysten fra Sierra Leone via Kapp det gode håp til Mosambik).Mange av disse områdene ble etter hvert skilt ut som egne kirkeprovinser. (Goa ble f.eks. erkebispedømme allerede i 1558, Bahia i 1676.)
1716 ble Patriarkatet Lisboa delt i to: Vest-Lisboa ble opphøyet til patriarkat, mens Øst-Lisboa forble metropolitanerkebispedømme med de oversjøiske suffraganene. 1740 ble de to bispedømmene gjenforent til patriarkatet Lisboa. Det har vært tradisjon at alle patriarker av Lisboa blir utnevnt til kardinaler.


== Se også ==
Liste over patriarker av Lisboa


== Eksterne lenker ==
(pt) Offisielt nettsted 
(en) Patriarchate of Lisbon – kategori av bilder, video eller lyd på Commons
Trinidad og Tobago under Panamerikanske leker 1967

Trinidad og Tobago under Panamerikanske leker 1967. Trinidad og Tobago deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom sjuendeplass med to gull-, to sølv- og tre bronsemedaljer.


== Medaljer ==


== Medaljevinnerne ==


== Referanser ==
Liste over patriarker av Lisboa

Denne listen omfatter biskopene, erkebiskopene og patriarkene av Lisboa fra grunnleggelsen av Olisipo bispedømme og frem til i dag.


== Biskoper av Olisipo ==
For de tre første århundrene er det overlevert noen navn av biskoper, men disse må antakelig stort sett betraktes som senere tids legender:

St. Manços
Filipe Filoteu
Pedrus I
Pedrus II
Jorge
Pedrus III
St. Gens
JanuariusDe følgende biskopene er historisk nokså sikre:

St. Potamius (ca. 356)
Antonius (ca. 373)
Neobridius (ca. 430)
Julius (ca. 461)
Azulanus (ca. 480)
João (ca. 500)
Éolo (ca. 536)
Nestorianus (ca. 578)
Paul (ca. 589)
Goma (ca. 610)
Dialico (ca. 636)
Neofrídio (ca. 646)
Cesárius (ca. 656)
Theodorus (ca. 666)
Ara (ca. 683)
Landericus (ca. 690)
Ildefonso (700-tallet)Under maurisk styre var bispesetet vakant.


== Biskoper av Lisboa ==
Gilbert av Hastings (1147–1163)
Álvaro (1164–1184)
Soeiro Anes (1185–1210)
Sueiro Viegas (1210–1232)
Vicente (1233)
Paio Pais (1234)
João Falberto (1234)
Estêvão I. Gomes (1234–1237)
João (1239–1241)
Ricardo Guilherme (1241)
Airas Vasques (1241–1258)
Mateus (1258–1282)
Estêvão Anes de Vasconcelos (1282–1290)
Domingos Anes Jardo (1290–1293)
João Martins de Soalhães (1294–1313)
Estevão (1313–1322)
Gonçalo Pereira (1322–1326)
João Afonso de Brito (1326–1342)
Vasco Martins (1342–1344)
Estêvão de la Garde (1344–1348)
Teobaldo de Castillon (1348–1356)
Reginaldo de Maubernard (1356–1358)
Lourenço Rodrigues (1359–1364)
Pedro Gómez Barroso (1364–1369)
Ferdinand Álvares (1369–1371)
Vasco (1371)
Agapito Colonna (1371–1378)
João de Agoult (1379)
motbiskop Martin (1379–1383; oppnevnt av motpaven, drept i den portugisiske revolusjon)
João Guterres (1381–1382)
João Anes (1383–1394)


== Erkebiskoper av Lisboa ==
João Anes (1394–1402)
João Afonso Esteves de Azambuja (1402–1415)
Diogo Álvares de Brito (1415–1422)
Pedro de Noronha (1424–1452)
Luís Coutinho (1452–1453)
Jaime av Portugal (1455–1459)
Afonso Nogueira (1459–1464)
Jorge da Costa (1464–1500)
Martinho da Costa (1500–1521)
Afonso av Portugal (1523–1540)
Fernando de Menezes Coutinho e Vasconcelos (1540–1564)
Henrik I av Portugal (1564–1570)
Jorge de Almeida (1570–1585)
Miguel de Castro (1586–1625)
Afonso Furtado de Mendonça (1626–1630)
João Manuel de Ataíde (1632–1633)
Rodrigo da Cunha (1635–1643)Sedisvakanse

António de Mendonça (1670–1675)
Luís de Sousa (1675–1702)
João IV. de Sousa (1703–1710)Sedisvakanse


== Patriarker av Lisboa ==
Tomás de Almeida (1716–1754; frem til 1740 «patriark av Vest-Lisboa»)
José Manuel da Câmara d'Atalaia (1754–1758)
Francisco da Saldanha da Gama (1758–1776)
Fernando de Sousa e Silva (1778–1786)
José Francisco Miguel António de Mendonça (1786–1818)
Carlos da Cunha e Menezes (1819–1825)
Patrício da Silva (1826–1840)
Francisco de São Luís Saraiva (1840–1845)
Guilherme Henriques de Carvalho (1845–1857)
Manuel Bento Rodrigues da Silva (1858–1869)
Inácio do Nascimento Morais Cardoso (1871–1883)
José Sebastião Neto (1883–1907)
António Mendes Bello (1907–1929)
Manuel Gonçalves Cerejeira (1929–1971)
António Ribeiro (1971–1998)
José da Cruz Policarpo (1998–)
Venezuela under Panamerikanske leker 1967

Venezuela under Panamerikanske leker 1967. Venezuela deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom åttendeplass med en gull-, fire sølv- og seks bronsemedaljer.


== Medaljer ==


== Medaljevinnerne ==


== Referanser ==
Cuba under Panamerikanske leker 1967

Cuba under Panamerikanske leker 1967. Cuba deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom sjetteplass med sju gull-, seksten sølv- og tjuefire bronsemedaljer.


== Medaljer ==


== Medaljevinnerne ==
Hartvig Caspar Christie

Hartvig Caspar Christie (født 25. november 1893 i Hornnes, død 21. mars 1959) var en norsk politiker for Høyre.
Christie var utdannet prest. Han ble valgt inn på Stortinget for Akershus første gang i 1950 og ble deretter gjenvalgt to ganger. Han hadde tidligere vært vararepresentant i perioden 1945–1949. Ett år inne i sin tredje periode på Stortinget døde Hartvig Caspar Christie og ble erstattet av Dagny Fridrichsen.
Hartvig var sønn av Honoratus Bonnevie Christie (1861–1942) og Oleane Johanne Amalie Paulsen (1861–1904). Faren var av den skotsættede slekten Christie. Selv ble Hartvig gift med Elisabeth Theodora Stabell (1898–1977) av Stabel (slekt).  Sønnen Håkon Christie (1922–2010) ble arkitekt og riksantikvar.


== Kilder ==
«Hartvig Caspar Christie». Stortinget.no. 


== Eksterne lenker ==
(no) Hartvig Caspar Christie hos Stortinget 
(no) Hartvig Caspar Christie hos Norsk senter for forskningsdata
Volodarka

Volodarka (ukrainsk: Володарка) er en bymessig bosetning som ligger ved elven Ros i Kyiv oblast (provins) i Ukraina. Den er det administrative senteret for Volodarskyi rajon. Innbyggertallet var 7 639 i 2001.
Slaget ved Volodarka fant sted i nærheten i mai 1920.


== Eksterne lenker ==
(en) Volodarka – kategori av bilder, video eller lyd på Commons